**Futbol** (*ing.* foot — ayaq, *ball —* top) — hər biri 11 oyunçu olmaqla iki komanda arasında sferik topla komanda şəklində oynanılan idman növü. 

Dünyanın 200-dən çox ölkəsində 250 milyoon futbolçu tərəfindən oynalınır, bu da onu dünyanın ən populyar idman növü edir. Oyun hər sonunda qapı olan düzbucaqlı meydanda oynanılır. Oyunun məqsədi rəqibin qapısından mümkün qədər çox qol keçirtməkdir. 

Qapıçılar əllə oynamaq icazəsi olan yeganə oyunçulardılar. Ancaq onlar bunu öz qapılarının önündəki cərimə meydançasının daxilində edirlər. Digər oyunçular zərbə vurmaq və ya pas vermək üçün əsasən ayaqlarından istifadə edirlər. Həmçinin onlar başlarını və bədənlərinin qoldan başqa hissələrini də istifadə edə bilərlər. Oyunda ən çox qol vuran komanda qalib gəlir. Əgər hesab bərabər olarsa, yarışın formatından asılı olaraq ya heç-heçə elan edilir, ya da oyun əlavə vaxtla və ya penaltilər seriyası ilə davam etdirilir. Futbolun qaydaları ilkin olaraq 1863-cü ildə İngiltərənin Futbol Assosiasiyası tərəfindən sistemləşdirilmişdir. Futbol beynəlxalq səviyyədə hər 4 ildən bir kişilər və qadınlar üçün dünya çempionatları təşkil edən FİFA (Beynəlxalq Futbol Federasiyaları Assosiasiyası) tərəfindən tənzimlənir.

Oyunun adı
----------

FİFA və Beynəlxalq Olimpiya Komitəsi "futbol" sözünü oyunun rəsmi beynəlxalq adı kimi istifadə edirlər.

Oyunun ingilis dillində tam adı *"association football"* ("Assosiasiyanın qaydalarına görə futbol") 1863-ci ildə İngiltərə futbol assosiasiyasının yaradılmasından sonra seçildi ki, o vaxt mövcud olan futbolun digər növlərindən ayırd etmək mümkün olsun, məsələn, əllə oynamağa icazə verilən reqbi futbolundan. Zaman keçdikcə oyunun uzun variantda olan adları gündəlik nitq və mətbuatda istifadəsi azaldı. İngiltərədə əvvəlcə "assoc" qısaltması yayıldı, ondan sonra "soc" qısaltmasına "-er" şəkilçisi əlavə etməklə 1880-ci illərdə "sokker" (*ing.* soccer) termini yarandı. Dövri mətbuatda "soccer" termini ən azı 1892-ci ildən istifadə olunur.

Bizim günlərdə "sokker" adı bir sıra ingilisdilli ölkələrdə yayılıb, hansında ki futbolun digər növləri tarixən populyarlığını saxlaya biliblər. Məsələn, Avstraliya və Yeni Zelandiyada futbol adını Avstraliya futbolu və Reqbi liqinə aid edirlər. İrlandiyada "futbol" termini Gal futbolunda işlədilir, ona görə də mətbuatda "soccer" istifadə olunur. CAR-da oyun daha çox "soccer" kimi tanınır ki, bu da həm ölkə çempionatının adında *Premier Soccer League*, həm də 2010 DÇ-nın finalı keçirilən Sokker Siti stadionun adında əks olunub. ABŞ və Kanadada "soccer" termini işlədilir, çünki oralarda futbol adı Amerika futbolu və Kanada futboluna aid olunur. İngiltərədə "sokker" termini köhnəlmişdi və yeni nəsil azarkeşləri o sözü etinasız hesab edirlər.

Oyunun adı başqa dillərdə belə adlandırılıb:

* Ya ingilis dillindən *football* alınma sözünü götürüblər, Azərbaycan dillindəki kimi "futbol"
* Ya *football* sözünü kalkalaşdıraraq mənimsiyiblər. Məsələn, alman dillində *Fußball,* yunan dillində *ποδόσφαιρο*, fin dillində *jalkapallo*
* Ya "təpik atmaq", "ayaq" sözlərindən törəmə düzəldiblər, italiyan (*calcio)* və xorvat (*nogomet*) dillərində olduğu kimi.

Tarixi
------

*border=none Əsas məqalə: Futbol xronologiyası*
FİFA-ya görə Çin rəqabət oyunu olan Tsu (蹴鞠, hərfbəhərf mənası ilə "topa vurmaq") futbolun ən erkən formasıdı, bunun üçün də elmi sübutlar mövcuddur. Tsu oyunçularına topa əldən başqa bütün bədən üzvləri ilə toxunmaq icazələri var idi və onların əsas məqsədi topu torun ortasında diametri təxminən 30 santimetr olan deşikdən keçirmək idi. Bu həddindən artıq müasir futbola oxşayırdı, hərçənd reqbi ilə də oxşarlıqlar yaranırdı. Han sülaləsinin (E.ə. 206 — b.e. 220) hakimiyyəti zamanı tsu oyunu standartlaşdırıldı və qaydaları qoyuldu.

*Phaininda* və *episkyros* yunanların topla oynanılan oyunları idi. Episkyros oynayan oyunçunun barelyef formasında vazaya təsvir edilmiş şəkili UEFA Avropa Çempionatında istifadə edilmişdir. Həmən vaza Afina Milli Arxeologiya Muzeyində saxlanılır. Yazıçı Afiniyin 228-ci ilə aid yazılarının birində romalıların topla oynanılan *harpastum* oynunun adını çəkir. *Phaininda*, *episkyros* və *harpastum* əl və zorakıllığın istifadəsi ilə oynanılan oyunlar idilər. Görünən odur ki, bütün bu oyunlar daha çox reqbi, güləş və voleybolu xatırladırdılar nəyinki müasir futbolu. Futbolun rəqabət olmayan növləri də var, onlar Yaponiyada kemari, Koreada tsu çu, Avstraliyada isə *woggabaliri* adı ilə tanınırlar.

Müasir futbolun özünə məxsus klassik tarixi yoxdur. Dünyanın bir çox yerində mövcud olan diger top oyunların futbolla oxşarlıqlarların olmasına baxmayaraq, FİFA Avropadan kənarda yaranmış qədim oyunların futbolla heç bir tarixi əlaqəsi olmadığını hesab edir. Futbolun müasir qaydaların yaranması 19-cu əsrin ortalarında İngiltərənin məktəblərində oynanılan futbolun müxtəlif formalarını standartlaşdırmaq üçün edilən səylər ilə bağlıdı. İngiltərədə futbol ən azı 8-ci əsrdən mövcuddur.

İlk dəfə 1848-ci ildə Kembric Universitetində tərtib edilmiş "Kembric qaydaları" futbolun da inkişafına xüsusilə böyük təsir göstərmişdir. Kembric qaydaları Triniti kollecində keçirilən və Harrou, Raqbi, Vinçester, İton və Şrusberi məktəblərin nümayəndələrinin də iştirak etdiyi görüşdə yazılmışdır. Bu qaydaları hər yerdə qəbul etmədilər. 1850-ci illər ərzində futbolun müxtəlif növlərini oynamaq üçün ingilis dilli ölkələrdə məktəb və ya universitetə bağlı olmayan bir çox klublar formalaşmışdı. Bəzi klubların öz qayda nizamnamələri vardı, onlar içərisində ilk növbədə 1857-ci ildə keçmiş məktəblilər tərəfindən yaranan Şeffild klubunun adını çəkmək olar. Appinqam (*ing.* Uppingham) məktəbindən olan Con Çarlz Trinq həmçinin nüfuzlu qaydalar siyahısını hazırlamışdır.

Tarixi, ədəbi mənbələr hələ IV–V əslərdə müxtəlif ölkələrdə topla oyunun mövcudluğu barədə məlumat veriblər. Arxivlərdən belə məlumatlar da tapılmışdır ki, daha qədim dövrlərdə müxtəlif xalqlar ayaqla top oynamışlar: məsələn, Qədim Romada, Böyük Novqorodda, orta əsrlərdə Fransada və İtaliyada.

Lakin o oyunlar indiki futbola çox az oxşamışdır. Futbolun vətəninin İngiltərə olduğunu düşünənlər çoxdur. Amma, müasir futbola çox oxşayan oyun 2000 il əvvəl Çində mövcud imiş. Bu oyun tsu-cu adlanırdı. Bu oyun içinə quş tükü doldurulmuş dəri topla oynanırdı. Topa yalnız əllə toxunmaq olmazdı, əldən başqa bütün bədən üzvləri ilə toxunmaq, vurmaq mümkün idi. Müasir terminlə desək,daha çox qol vuran qalib olurdu. Qapılar dirəklərdən və tordan düzəldilən müasir futbol qapılarına çox oxşayırdı. Fərq onda idi ki,torun ortasında diametri təxminən 30 santimetr olan deşik olurdu və topu məhz həmin deşikdən keçirmək lazım idi. Komandalarda 2-dən 16-ya qədər oyunçu ola bilərdi.

Tsu-cunun bir neçə variantı vardı. Bir varinatda rəqib komandalar topu qovub rəqibin torundan keçirməli idilər. Bəzən komandaların hər birinin yan-yana bir neçə qapısı olurdu. Bəzən isə komandalar kontaktda olmurdu. Qapı ortada quraşdırılırdı və hər bir komanda onu meydanın özünə aid hissəsindən vurub tordan keçirməyə çalışırdı. Tsu-cunun adı ilk dəfə milladdan əvvəl 3-cü əsrə aid mənbədə çəkilir. "Tsu" – topu vurmaq, "cu" isə içi doldurulmuş dəri deməkdi. İlk dövrlərdə əsgərlər üçün təmrinlərdən olan bu oyun daha sonra zadəganlar arasında da dəb düşmüş, nəhayət saraya yol tapmışdı. Hətta Sonq sülaləsindən olan imperator Taizu özü də tsu-cu oynayardı. Bu oyun bayramların, festivalların da ayrılmaz hissəsi idi.

Tsu-cu 17-ci əsrdən başlayaraq Çində populyarlığını itirib. Bu oyun müasir futbola çox oxşadığına görə, Çin futbolun vətəni də sayıla bilər. Təsadüfi deyil ki, 2004-cü ildə FİFA rəsmisi bildirmişdi ki, tsu-cu müasir futbolun sələfləri arasında ən qədimidir.

1863-cü ilin oktyabrında Londonda top oyunu həvəskarları toplaşırlar. Onlar arasında mübahisə gedir: futbolu "yalnız ayaqla" oynasınlar, yoxsa "ayaq və əllə"? "Yalnız ayaqla" oyun tərəfdarları öz ittifaqlarını yaradırlar. Bu ittifaq da oyunun ilk qaydalarını işləyib-hazırlayırlar. Həmin qaydalar heç də mükəmməl deyildi və bir neçə onillik ərzində ona əlavələr oldu, dəyişikliklər edildi.

Hakim meydana fit ilə yalnız 1878-ci ildə çıxmışdır. Həmin vaxta qədər hakim meydandan kənarda otururdu və oyunçular ona müraciət etdikdə onların mübahisələrini həll edirdi. Onbirmetrlik cərimə zərbəsi (penalti) 1891-ci ildən oyunun qaydalarına daxil edilmişdir. 1926-cı ildən isə birbaşa küncdən zərbə ilə vurulan qolları da hesaba almağa başlamışlar.

Futbol stadionu
---------------

Braziliyada yerləşən Marakana stadionu
Futbol meydanının uzunluğu 90–110 metr, eni 60–75 metr olan düzbucaqlı şəkildədir. Qısa tərəflərin ortasında bir-biri ilə üzbəüz iki qapı olur, dəri topu da bu qapılardan keçirmək lazımdır. Futbol qapısının sahəsi 18 m-dir (eni 7.32 m, hündürlüyü 2.44 m). Dünyada ən böyük stadion Braziliyanın Rio-de-Janeyro şəhərindəki "Marakana" stadionudur. "Marakana" stadionu 200 min tamaşaçı tutumuna malikdir.

Futbol üzrə dünya çempionatı
----------------------------

*border=none Əsas məqalə: FIFA Dünya Kuboku*
Futbol üzrə dünya çempionatı dörd ildən bir təşkil edilir. 1930-cu ildə keçirilən çempionatın qalibi Uruqvay komandası olmuşdur. Sonuncu çempionat 2022-ci ildə 20 noyabr-18 dekabr tarixləri arasında Qətərda keçirilmiş və Argentina milli komandası çempion olmuşdur.

Qaydaları
---------

Rəqibə təpik vurmaq, badalaq gəlmək, təhlükəli hücum etmək, onun üstünə atılmaq, onu əl ilə tutmaq və itələmək futbolçuya qadağan edilir. Qapıçıdan başqa heç kim bilərəkdən əllə oynamamalıdır. Oyunun bu qaydaları pozulduqda hakim cərimə zərbəsi təyin edir. Əgər oyunçu oyunun qaydalarını pozmaqda davam edərsə, hakim ona xəbərdarlıq edir. Futbolçu bundan sonra da oyun qaydalarını pozursa ona qırmızı və ya sarı kart gostərirlər sarı kart xəbərdarlıq sayilir əgər qırmızı alsa onu meydandan çıxarırlar.

### Ofsayd

Yan xətt hakimi oyundan kənar vəziyyət qeydə alır
Futbolda "oyundankənar vəziyyət" deyilən çox mühüm bir anlayış var. Belə bir vəziyyət yarandıqda oynamaq olmaz. Əgər futbolçu topu öz komanda yoldaşına ötürərkən yoldaşı ilə rəqib qapı arasında təkcə rəqib qapıçı qalıbsa, onda "oyundankənar vəziyyət *yaranır. Başqa sözlə, ön hücum xəttində mövqe seçərkən qarşında qapıçı da daxil olmaqla azı 2 oyunçu olmalıdır.*

### Oyunun müddəti və davametmə vaxtı

Futbol matçı hər biri 45 dəqiqə olan iki hissədən ibarətdir. Hər bir hissə fasiləsiz davam edir, yəni top meydanın kənarında olsa belə, oyun dayanmır. Hissələr arasında fasilə adətən 15 dəqiqə çəkir. Baş hakim oyunun rəsmi xronometristdir və əvəzetmələrə, oyunçu zədələrinə və sayr dəyandırılmalara görə itirilən dəqiqələri o, hissənin sonuna əlavə edə bilər. Əlavə vaxtın müddəti referinin səlahiyyətindədir. Yalnız baş hakim oyunu başa çatdıra bilər.

Əlavə vaxt 1891 ildə oynanılan Stok Siti-Aston Villa oyununda baş verən insidentdən sonra futbolda tətbiq edilməyə başlandı. Stok Siti 0:1 uduzan vaxtı, oyunun sonunda onlar penalti zərbəsini qazandılar, amma Aston Villanın qapıçısı topu göyə vurmuşdu, və top meydançanın lazım olan yerinə qayıdanadək, oyun vaxtı bitmişdir, və artıq hakim oyunu dəyandırmışdır. Həmçinin əlavə vaxt qaydası ilə birlikdə qəbul edildi ki, hər hansı hissənin sonunda 11 metrəlik cərmə zərbəsi təyin edilərsə, o zərbəni yerinə yetirmədən, oyun bitə bilməz.

Liqa yarışlarında oyun heç-heçə də bitə bilər. Əsas vaxtda hesab heç-heçə ilə bitsə, oyuna əlavə iki dənə 15 dəqiqəlik əlavə hissələr oynanıla bilər. Əgər əlavə vaxtada qalib müəyyənləşmədisə, onda bəzi yarışlarda penalti seriyası tətbiq olunur. Penalti zərbələrində vurulan qollar, yekun hesaba əlavə olunmurlar.

İki oyunluq yarışlarda hər bir komanda öz meydanında bir oyun keçirdir, və hansı komandanın növbəti mərhələyə keçəcəyini iki oyunun ümumi hesabı bəlli edir. Hesab bərabər olarsa, onda qonaq stadionda vurulan qollar qalibi müəyyənləşdirir. Bu kimi oyunlarda heç heçə olarsa belə əlavə vaxta və penalti seriyasına ehtiyac olmur.

1990 illərin sonlarında 2000 illərin əvvəlində Futbol Assosiasiyalarının Beynəlxalq Şurası penalti seriyasını istifadə etmədən, qalibi müəyyən etmək üçün eksperimentlər keçirdməyə başladı. Onlar **"qızıl"** (əlavə vaxtda ilk qolu vuran komanda, oyunun qalibi olur) və **"bürünc"** (əlavə vaxtda ilk qolu vuran komanda qalib olmur və əgər hansısa əlavə hissədən sonra komandalardan biri hesabda öndədirsə, onda qalib həmin o, klubdu) topları tətbiq etməyə başladılar. Qızıl qol 1998 və 2002 ilin dünya çempionatında istifadə olunmuşdur. Dünya Çempionatında Qızıl qolun həll etdiyi ilk oyun 1998 ildə keçirilən Fransa-Paraqvay olmuşdur. Almaniya millisi Qızı top saəsində mötəbər turnirdə ilk qələbə qazanan komanda olmuşdur, onlar Avro 1996 finalında Oliver Birhoffun qızıl qolu ilə Çexiya millisinə qalib gəlmişdilər. Bürünc qol Avro 2004 tətbiq edilmişdir. Hər iki eksperiment Futbol Assosiasiyalarının Beynəlxalq Şurası tərəfindən ləğv edilmişdir.

### Standard vəziyyətlər

Futbolda standart vəziyyətlər var. Futbolda standart vəziyyələr hakimin siqnalına əsasən vurulan cərimə, sərbəst, künc və digər zərbələrdir.

* Künc zərbəsi — Künc sektorundan hücum edən komandanın oyunçusu tərəfindən tətbiq olunur. Top müdafiə olunan komandanın oyunçusundan qapı xəttini tamamilə keçdikdə təyin edilir.
* Sərbəst zərbə — Təhlükəli oyun oynayan komandanın qapısına rəqibə qarşı təhlükəli oyun (baş tutmamış qayda pozuntusu) halında təyin edilir. Təhlükəli oyunun baş verdiyi nöqtədən vurulur. Sərbəst zərbədən birbaşa vurulan qol hesaba alınmır.
* 11 metrlik cərimə zərbəsi — Qapıdan 11 metr aralıda yerləşən xüsusi nişanlanmış yerdən vurulur. Bir oyunçu öz cərimə meydançası daxilində qaydaları pozduğu halda halda 11 metrlik cərimə zərbəsi təyin olunur.

Əsrin matçı
-----------

23 oktyabr 1963-cü ildə Londonda qeyri-adi bir futbol matçı keçirildi. Dünyanın yığma komandası oynayırdı. "Əsrin matçı" adını almış bu oyunu televiziya bütün dünyaya göstərirdi. Futbolun yüzillik yubileyi bu cür qeyd edilirdi. Oyunun Londonda keçirilməsinin və komandalardan birinin İngiltərənin yığma komandası olmasının izahı sadədir: futbolun vətəni İngiltərə sayılır. Oyunun qalibi İngiltərə oldu (2:1).

Adətlər
-------

### Köynək dəyişdirmək

Dünyada futbol matçından sonra ilk dəfə rəqiblə köynək dəyişdirmək ritualı 1921-ci ildə baş vermişdir. 1921-ci il 14 mayına kimi Fransa İngiltərə ilə 15 oyun keçirsə də, yalnız 1921-ci ildə qələbə qazana bilmişdi. Qeyri-peşəkar fransız futbolçular 35.000 azarkeşin önündə 5:2 hesabla peşəkar ingilis futbolçuları üzərində qələbə qazanırlar. Deyilənə görə, fransızlar o qədər sevinirlər ki, xatirə olsun deyə, rəqib oyunçulara köynəklərini dəyişdirmək təklifi edirlər. İngilislər təklifi qəbul etməyə məcbur olurlar. Bu zaman fransızların köynəkləri pambıqdan, ingilislərinki isə ipəkdən imiş.

İstinadlar
----------

1. ↑  .
2. ↑  .
3. ↑  "Overview of Football". Encyclopædia Britannica. 12 June 2008 tarixində arxivləşdirilib. İstifadə tarixi: 4 June 2008.
4. ↑  *Guttman, Allen.* The Diffusion of Sports and the Problem of Cultural Imperialism // Dunning, Eric; Maguire, Joseph A.; Pearton, Robert E. (redaktorlar ). The Sports Process: A Comparative and Developmental Approach. Champaign: Human Kinetics. 1993. səh. 129. ISBN 0-88011-624-2. 2022-04-25 tarixində arxivləşdirilib. İstifadə tarixi: 2017-01-31. the game is complex enough not to be invented independently by many preliterate cultures and yet simple enough to become the world's most popular team sport
5. ↑  *Dunning, Eric.* The development of soccer as a world game // Sport Matters: Sociological Studies of Sport, Violence and Civilisation. London: Routledge. 1999. səh. 103. ISBN 0-415-06413-9. 2022-03-31 tarixində arxivləşdirilib. İstifadə tarixi: 2017-01-31. During the twentieth century, soccer emerged as the world's most popular team sport
6. ↑  *Mueller, Frederick; Cantu, Robert; Van Camp, Steven.* Team Sports // Catastrophic Injuries in High School and College Sports. Champaign: Human Kinetics. 1996. səh. 57. ISBN 0-87322-674-7. 2022-04-11 tarixində arxivləşdirilib. İstifadə tarixi: 2017-01-31. Soccer is the most popular sport in the world and is an industry worth over US$400 billion world wide. 80% of this is generated in Europe, though its popularity is growing in the United States. It has been estimated that there were 22 million soccer players in the world in the early 1980s, and that number is increasing. In the United States soccer is now a major sport at both the high school and college levels
7. ↑  "2002 FIFA World Cup TV Coverage". FIFA. 5 December 2006. Archived from the original on 14 March 2005. Retrieved 6 January 200
8. ↑  **↑** Baily's Magazine of Sports & Pastimes, vol. lvii Arxivləşdirilib 2021-09-23 at the Wayback Machine. — London: Vinton, 1892. — P. 198.
9. ↑  "The Irish Times: Soccer". 2012-11-29 tarixində arxivləşdirilib. İstifadə tarixi: 2017-02-06.
10. ↑  "Independent.ie: Soccer". 2012-12-04 tarixində arxivləşdirilib. İstifadə tarixi: 2017-02-06.
11. ↑  "History of Football Arxivləşdirilib 2017-10-28 at the Wayback Machine". FIFA
12. ↑  "FIFAClassicFootball Arxivləşdirilib 2014-09-26 at the Wayback Machine". *FIFA.com*. FIFA.
13. 1 2  "Football" Arxivləşdirilib 2022-03-31 at the Wayback Machine.
14. ↑  Classic Football History of the Game" Arxivləşdirilib 2014-09-26 at the Wayback Machine. FIFA.com
15. ↑  A gripping Greek derby" Arxivləşdirilib 2015-03-17 at the Wayback Machine. FIFA.com
16. ↑  "Bangkok Post article". 2023-03-18 tarixində arxivləşdirilib. İstifadə tarixi: 2017-02-08.
17. ↑  (NAMA) 873 Arxivləşdirilib 2016-07-22 at the Wayback Machine eksponatı Afina Milli Arxeologiya Muzeyində
18. ↑  Nigel Wilson, *Encyclopedia of Ancient Greece*, Routledge, 2005, p. 310
19. ↑  Nigel M. Kennell, *The Gymnasium of Virtue: Education and Culture in Ancient Sparta (Studies in the History of Greece and Rome)*, The University of North Carolina Press, 1995, Google Books Arxivləşdirilib 2016-12-05 at the Wayback Machine saytında
20. ↑  Steve Craig, *Sports and Games of the Ancients: (Sports and Games Through History)*, Greenwood, 2002, Google Books Arxivləşdirilib 2016-12-06 at the Wayback Machine saytında
21. ↑  Don Nardo, *Greek and Roman Sport*, Greenhaven Press, 1999, p. 83
22. ↑  Sally E. D. Wilkins, *Sports and games of medieval cultures*, Greenwood, 2002, Google books Arxivləşdirilib 2016-12-06 at the Wayback Machine saytında
23. ↑  "Fury as FIFA finds a field of dreams in China" Arxivləşdirilib 2023-03-18 at the Wayback Machine. Bangkok Post article. 5 iyun 2014.
24. ↑  Classic Football History of the Game" Arxivləşdirilib 2015-07-01 at the Wayback Machine. FIFA.com. 10 iyun 2014.
25. ↑  History of Football – Britain, the home of Football". FIFA. Orijinalın arxivləşdirilməsi 1 iyul 2007-ci ildə edilmişdir
26. ↑  Harvey, Adrian (2005). *Football, the first hundred years*. London: Routledge. p. 126. ISBN 0-415-35018-2.
27. ↑  Winner, David (28 March 2005). "The hands-off approach to a man's game" Arxivləşdirilib 2020-05-28 at the Wayback Machine. *The Times*. London.
28. 1 2 3 4 5  Ümumdünya futbol günü[*ölü keçid*]
29. ↑  The Sunday Times *Illustrated History Of Football* Reed International Books Limited 1996. p.11 ISBN 1-85613-341-9
30. ↑  "Laws of the game (Law 7.3–The duration of the match)". FIFA. Archived from the original
31. 1 2  IFAB. "Procedures to determine the winner of a match or home-and-away". *Laws of the Game 2010/2011 Arxivləşdirilib 2019-11-13 at the Wayback Machine* (PDF). FIFA. pp. 51–52.
32. ↑  Collett, Mike (2 July 2004). "Time running out for silver goal". Rediff.com. Reuters. Archived
33. ↑  "Arxivlənmiş surət". 2022-03-28 tarixində arxivləşdirilib. İstifadə tarixi: 2014-10-26.

Xarici keçidlər
---------------


Vikianbarda Futbol ilə əlaqəli mediafayllar var.

| ⛭İdman növləri |
| --- |
| Alpinizm  ·  At yarışı  ·  Avarçəkmə  ·  Avtoidman  ·  Basketbol  ·  Beysbol  ·  Bilyard  ·  Boks  ·  Boulinq  ·  Buzüstü xokkey  ·  Cüdo  ·  Dalğıclıq  ·  Fiqurlu konkisürmə  ·  Fitnes  ·  Futbol  ·  Gimnastika  ·  Güləş  ·  Həndbol  ·  Xizəkçilik  ·  Körlinq  ·  Kriket  ·  Qolf  ·  Lakros  ·  Marafon  ·  Oxatma  ·  Paraşütlə atlama  ·  Raftinq  ·  Reqbi  ·  Skeytbordinq  ·  Stolüstü tennis  ·  Su polosu  ·  Suya tullanma  ·  Tennis  ·  Triatlon  ·  Üzgüçülük  ·  Velosiped idmanı  ·  Voleybol  ·  Yelkənli qayıqsürmə ·  Yüngül atletika |

| ⛭Olimpiya idman növləri |
| --- |
| Yay |  Akademik avarçəkmə |  Ağır atletika |Atçapma məharəti | Atçılıq üçnövçülüyü |  Badminton |  Basketbol |  Batut üzərində tullanma |  Baydarka və kanoedə avarçəkmə |  Bədii gimnastika |  Boks |  Cüdo |  Çimərlik voleybolu | Dağ velosipedi |  Futbol |  Güləş |  Güllə atıcılığı |  Həndbol |  İdman gimnastikası | Konkur | Maneələri dəf etməklə avarçəkmə |  Müasir beşnövçülük |  Otüstü hokkey |  Oxatma | Qılıncoynatma Qılıncoynatma |  Qolf | Reqbi-7 Reqbi-7 |  Sinxron üzgüçülük |  Stolüstü tennis |  Su polosu |  Suya tullanma |  Taekvondo |  Tennis |  Triatlon |  Üzgüçülük |  Velosiped idmanı | Velosiped motokrosu | Veloşose yarışması | Velotrek yarışması |  Voleybol |  Yelkən idmanı |  Yüngül atletika |  |
| Qış |  Biatlon |  Bobsley |  Dağ xizəyi |  Fiqurlu konkisürmə |  Fristayl |  Hokkey |  Xizəksürmə idmanı |  Xizəksürmə yarışı |  İkinövlü xizəksürmə |  Konkisürmə | Körlinq Körlinq |  Skeleton |  Snoubordinq |  Şort-trek |  Tramplindən tullanma |

| ⛭Futbol mövqeləri |
| --- |
| Qapıçı  • Müdafiəçi  • Yarımmüdafiəçi  • Hücumçu |

| ⛭FİFA |
| --- |
| 
* FİFA tarixi
* FİFA himni
* FİFA konqresi
* FİFA Şurası
* FİFA baş qərargahı
* Futbol yay Olimpiya oyunlarında
* Futbol federasiyalarının siyahısı
* Beynəlxalq Futbol Assosiasiyaları Şurası

 |
| Futbol kodları | 
* Futbol
* Çimərlik futbolu
* Futzal

 |
| Konfedreasiyalar | 
* AFC
* CAF
* CONCACAF
* CONMEBOL
* OFC
* UEFA

 |
| Kişilərin turnirləri | 
* FİFA Dünya Kuboku
* FİFA Konfederasiyalar Kuboku
* FİFA Dünya Kuboku (U-20)
* FİFA Dünya Kuboku (U-17)
* FİFA Klublararası Dünya Kuboku
* Futzal üzrə FİFA Dünya Kuboku
* Çimərlik futbolu üzrə FİFA Dünya Kuboku
* Blue Stars/FİFA Gənclik Kuboku

 |
| Qadınların turnirləri | 
* FİFA Qadınlararası dünya çempionatı
* FİFA U-20 Qadınlararası dünya çempionatı
* FİFA U-17 Qadınlararası dünya çempionatı
* FİFA Qadınlararası klublararası dünya çempionatı

 |
| Prezidentlər | 
* Rober Geren (1904–1906)
* Daniel Berli Vulfoll (1906–1918)
* Jül Rime (1921–1954)
* Rudolf Seldreyers (1954–1955)
* Artur Dryuri (1955–1961)
* Stenli Rouz (1961–1974)
* Joao Avelanj (1974–1998)
* Yozef Blatter (1998–2015)
* İssa Hayatu (2015–2016, əvəzedən)
* Canni İnfantino (2016–hazırkı)

 |
| Baş katiblər | 
* Lis Mulinqaus (1904–1906)
* Vilhelm Hirşman (1906–1931)
* İvo Şrikker (1932–1951)
* Kurt Qassmann (1951–1960)
* Helmut Kaser (1961–1981)
* Yozef Blatter (1981–1998)
* Mişel Zen-Ruffinen (1998–2002)
* Urs Linsi (2002–2007)
* Jerom Valke (2007–)

 |
| Mükafatlar | 
* FİFA 100
* FİFA Qızıl topu
* FİFA Əsrin klubu
* FİFA İnkişaf mükafatı
* FİFA Fair Play Mükafatı
* FİFA Əsrin qadın futbolçusu
* FİFA Ləyaqət ordeni
* FİFA Əsrin futbolçusu
* FİFA Prezident mükafatı
* FİFA Puşkaş mükafatı
* FİFA Qadınlararası dünya çempionatı mükafatları
* FİFA İlin məşqçisi
* FİFA Dünya Kuboku Bütün dövrlərin komandası
* FİFA Dünya Kuboku Yuxu komandası
* FİFA Dünya Kuboku mükafatları
* FİFA İlin futbolçusu

 |
| Reytinq | 
* FİFA Dünya reytinqi (siyahı)
* FİFA Dünya reytinqi sistemi (1999–2006)
* FİFA Qadınların Dünya reytinqi

 |
| Konqreslər | 
* 51-ci (Paris 1998)
* 53-cü (Seul 2002)
* 61-ci (Sürix 2011)
* 65-ci (Sürix 2015)
* Fövqəladə (Sürix 2016)

 |
| Korrupsiya | 
* FİFA-nın çirkli sirləri
* Qarsiya hesabatı
* 2015 FİFA korrupsiya hadisəsi

 |
| Digərləri | 
* *FİFA* (video oyun seriyası)
* FİFA ölkə kodlarının siyahısı
* FİFA intizam məcəlləsi
* FİFA Fan Fest
* *FİFA Futbol Mundial*
* FİFA uyğunluq qaydaları
* FİFA beynəlxalq oyun təqvimi
* FİFA beynəlxalq hakimlər siyahısı
* FİFA Master
* FİFA transfer sistemi
* FİFA Dünya Kuboku (mükafat)
* Qeyri-FİFA
* *Arzular liqası*

 |